open-index/open-wikipedia-markdown huggingface dataset:
Tm

**Tm** tarkoittaa seuraavia:

* TM, Turkmenistanin ISO 3166-1 -koodi
* 
* 
* 
* TM, *teol. maist*, teologian maisteri, ylempi korkeakoulututkinto
* TM, Tekniikan Maailma, suomalainen aikakauslehti
* TM, moottoripyörämerkki
* TM, työministeriö, työvoimapolitiikkaa hoitava ministeriö
* tavaramerkki, merkintä ™, tuotteen tunnus, jolla tuote erottuu muista vastaavista tuotteista
* TM, transsendenttinen meditaatio, intialainen meditointimenetelmä
* tm., tai muu, tai muuta, suomen kielen lyhenne
* TM, Tokyo Marui, TM, airsoft-aseita valmistava yritys
* TM, Trophy Manager, TM, jalkapallomanagerointipeli
* TM, *transverse magnetic (field)*, poikittainen magneettikenttä, sähkömagneettisen kentän etenemismoodi aaltoputkessa
* Tm-galleria, Taidemaalariliiton galleria, näyttelytila Erottajankadulla Helsingissä.
Tl

**Tl** tarkoittaa seuraavia asioita:

* 
* 
* 
* 
* 
* 
* teelusikka, tl, aineiden mittayksikkö ruokien valmistusohjeissa
* teologian lisensiaatti, TL tai teol. lis., yliopistotutkinto
* Toijalan rautatieasema, liikennepaikkalyhenne Tl, rautatieasema Suomessa
* tielaitos, TL, maantieliikenteen kehittämiseen keskittynyt valtion laitos
* tullilaitos, TL, tulliasioita valvova valtion laitos
* Turun ja Porin lääni, Tl, entinen lääni Suomessa, lyhenne esiintyy Kosken Tl kunnan nimessä
* Teknisten Liitto, TL, ammattiliitto.
* Tyttöjen kirjakerhoa, edelliseltä nimeltään Tl-kerho, nykyisin GIRL:IT
TTT

**TTT** voi tarkoittaa:

* Tampereen Työväen Teatteri
* taloustieteiden tohtori, ks. kauppatieteelliset yliopistotutkinnot
* Toimeentulotuki
* TTT-sopimus, tieteellis-taloudellis-tekninen yhteistyösopimus
* Töihin tarvittaessa -työsopimus 
* Työväen Taloudellinen Tutkimuslaitos, nykyinen Palkansaajien tutkimuslaitos
TTL

**TTL** voi tarkoittaa:
*terveystieteiden lisensiaattia
*Tietotekniikan liittoa
*elektroniikassa TTL-logiikkapiirejä
*tietoliikenteessä Time to Live
*Työterveyslaitos
*valokuvauksessa *through-the-lens*, objektiivin läpi tapahtuvaa valotuksen mittausta
Säännöllinen kieli

**Säännöllinen kieli** on formaali kieli, joka toteuttaa seuraavat keskenään ekvivalentit ehdot:

* se voidaan tunnistaa äärellisellä automaatilla, joko deterministisellä tai epädeterministisellä
* se voidaan kuvata säännöllisellä lausekkeella
* sen tuottaa jokin säännöllinen kielioppi (oikealle tai vasemmalle lineaarinen kielioppi)

Aakkoston &Sigma; säännölliset kielet määritellään seuraavasti:
* tyhjä kieli Ø on säännöllinen
* kieli { &epsilon; } on säännöllinen (&epsilon; on tyhjä merkkijono)
* kaikilla *a* &isin; &Sigma; kieli { *a* } on säännöllinen
* jos *A* ja *B* ovat säännöllisiä kieliä, myös *A* U *B*, *AB* ja *A** ovat säännöllisiä
* muita &Sigma;:n säännöllisiä kieliä ei ole

Kaikki äärelliset kielet (kielet, jotka sisältävät äärellisen määrän merkkijonoja) ovat säännöllisiä. Esimerkki äärettömästä säännöllisestä kielestä on kieli, joka koostuu kaikista sellaisista aakkoston {*a*,&nbsp;*b*} merkkijonoista, joissa on parillinen määrä merkkejä *a*.

Säännölliset kielet on yksinkertaisin luokka formaaleja kieliä luokittelevassa Chomskyn hierarkiassa.

## Lähteet
*
Norrmalm (kaupunginosa-alue)

**Norrmalm** on yksi Ruotsin pääkaupungin Tukholman 14 kaupunginosa-alueesta. Se rajoittuu etelässä Strömmeniin ja pohjoisessa Brunnsvikeniin. Siihen kuuluvat Norrmalmin, Vasastanin ja Skeppsholmenin kaupunginosat ja se käsittää sisäkaupungin (*[[innerstaden]]*) pohjoisosat. Norrmalmilla asuu yli 62&nbsp;000 asukasta, alueella on 123&nbsp;000 työpaikkaa ja sen pinta-ala on 4,95 neliökilometriä. Norrmalmin rajanaapurina on pohjoisessa Solnan kunta. 

Nykyään Norrmalmin eteläosaa pidetään kaupungin keskustana, jota kutsutaan nimellä *Stockholms city*. Historiallisesti Brunkebergsåsen-kukkula jakoi kaupunginosan kahtia, mutta ajan myötä maasto on tasaantunut, kun maata on viety alueelta pois. Vuosina 1602–1635 Norrmalm oli jopa oma kaupunkinsa omine pormestareineen, ennen kuin se liitettiin takaisin Tukholmaan. 

## Lähteet

## Aiheesta muualla
Formaali kieli

**Formaali kieli** on tietojenkäsittelytieteessä, matematiikassa ja logiikassa äärellisen pituisten merkkijonojen joukko, jotka on muodostettu jostakin äärellisestä aakkostosta.

On huomattava, että aakkoston on oltava äärellinen joukko merkkejä ja jokaisen merkkijonon pituuden on oltava äärellinen, mutta kieli voi hyvin sisältää äärettömän määrän merkkijonoja (koska kieleen sisältyvien merkkijonojen pituutta ei välttämättä ole rajoitettu). 

Esimerkki aakkostosta on {*a*,*b*}, jolloin tämän aakkoston merkkijono voisi olla vaikkapa *ababba*. Tämän aakkoston tyypillinen kieli (joka sisältäisi kyseisen esimerkkijonon) olisi niiden merkkijonojen joukko, joissa on sama määrä merkkejä *a* ja *b*. Tyhjä merkkijono on merkkijono, jonka pituus on nolla. Sitä merkitään yleensä epsilonilla &epsilon; tai lambdalla &lambda;. 

## Esimerkkejä

Esimerkkejä formaaleista kielistä:
* kaikkien aakkoston {*a*,*b*} merkkijonojen joukko
* joukko \scriptstyle \left \{ a^{n}\right\}, missä n on luonnollinen luku (siis merkkijonot, joissa on n *a*:ta peräkkäin)
* jollakin ohjelmointikielellä kirjoitettujen ohjelmien joukko

Formaali kieli voidaan muodostaa useilla tavoilla, esimerkiksi sisällyttämällä siihen

* merkkijonot, jotka jokin formaali kielioppi tuottaa (katso Chomskyn hierarkia)
* merkkijonot, jotka jokin säännöllinen lauseke tuottaa
* merkkijonot, jotka tunnistaa jokin automaatti, esimerkiksi Turingin kone tai äärellinen automaatti

## Operaatiot

Annetuista formaaleista kielistä voidaan tuottaa uusia kieliä useilla operaatioilla. Oletetaan, että A ja B ovat jonkin aakkoston kieliä.
* A:n ja B:n *[[katenaatio]]* AB koostuu kaikista muotoa *vw* olevista merkkijonoista, missä *v* on kielen A ja *w* kielen B merkkijono.
* A:n ja B:n *[[leikkaus (matematiikka)|leikkaus]]* \scriptstyle A \cap B koostuu niistä merkkijonoista, jotka ovat molemmissa kielissä A ja B.
* A:n ja B:n *[[yhdiste (matematiikka)|yhdiste]]* \scriptstyle A \cup B koostuu niistä merkkijonoista, jotka ovat jommassakummassa kielessä A tai B.
* Kielen A *[[komplementti]]* koostuu kaikista aakkoston merkkijonoista, jotka eivät kuulu kieleen A.
* Kielen A *[[Kleenen tähti]]* tai *Kleenen sulkeuma* A* koostuu kaikista merkkijonoista, jotka voidaan kirjoittaa muotoon \scriptstyle w_{1}w_{2}...w_{n}, missä merkkijono \scriptstyle w_{i} kuuluu kieleen A ja \scriptstyle n \ge 0. Näin tuotettu kieli sisältää myös tyhjän merkkijonon &epsilon;, koska *n* voi olla nolla.

## Aiheesta muualla

* Formal language theory: refining the Chomsky hierarchy (PDF) 
* Formal Language Theory (PDF)
Wake-on-LAN

**Wake-on-LAN** on lähiverkkostandardi, joka sallii verkonvalvojan käynnistää valmiustilassa olevan tietokoneen lähettämällä verkkoliikennepaketin. Wake-on-LAN on Intelin tuote.

Wake-on-LAN-toiminnan laukaisee ns. ”Magic Packet” (AMD:n tavaramerkki), joka on määrämuotoinen Ethernet-paketti. Yleensä kehys sisältää tavut FFFFFFFFFFFF, joiden jälkeen tulee 16 toistoa kohdelaitteen MAC-osoitteesta sekä vaihtoehtoisesti neljä- tai kuusitavuinen salasana. Sisältö voi olla käärittynä minkälaiseen tahansa verkkopakettiin (esimerkiksi IP tai IPX). Herätyspaketteja voi luoda ilmaisilla työkaluilla, kuten Unix-ympäristöissä toimiva ether-wake.

Jotta tietokone tukisi Wake-on-LAN-toimintaa, emolevyn täytyy olla yhteydessä verkkokorttiin erityisellä kolminastaisella kaapelilla. Wake-on-LAN pitää olla myös aktivoituna koneen BIOS-asetuksissa. Yhdyskaapelia ei välttämättä tarvita, mikäli verkkokortti on integroituna emolevyyn tai jos käytössä on PCI 2.2-standardin mukainen väylä ja sen kanssa yhteensopiva verkkokortti.

Vastaava tekniikka on olemassa myös koneen herättämiseen puhelinverkkomodeemin kautta, ja sitä kutsutaan nimellä ”Wake-on-Ring” tai ”Wake-on-Modem”.
Punainen tori

**Punainen tori** () on Venäjän pääkaupungin Moskovan keskusaukio ja yksi maailman tunnetuimmista aukioista. Torin länsilaidalla on Moskovan Kreml, joka on ollut Venäjän ja Neuvostoliiton hallintokeskus vuodesta 1919 ja myös aiemmin ennen vuotta 1712, jolloin pääkaupunki muutti Pietariin. Moskovan pääkadut lähtevät säteittäisesti Punaiselta torilta ja muuttuvat myöhemmin valtateiksi, joten Punaista toria voidaan pitää Moskovan ja koko Venäjän keskuksena. Torin nimi tulee sanan *krasnyi / krasnaja* (”punainen”) vanhasta merkityksestä, joka on ”kaunis”, ja jolla viitattiin alkujaan torin laidalla olevaan Vasilin katedraaliin.

Punainen tori on kuuluisa myös Leninin mausoleumista ja valtakunnallisista sotilasparaateista. Torin etelälaidalla sijaitsee koristeellinen Pyhän Vasilin katedraali eli Pokrovan Jumalanäidin kirkko, yksi Moskovan maamerkeistä. Kremliä vastapäätä, torin itälaidalla, historiallisessa *Kitai-gorod* -kauppiaskorttelissa sijaitsee tavaratalo GUM.

Tori on jokseenkin suorakaiteen muotoinen, sen pituus on 330 metriä, leveys 70 metriä ja pinta-ala noin 2,3 hehtaaria. 

Vuonna 1987 Mathias Rust läpäisi Neuvostoliiton ilmatilanvalvonnan ja laskeutui pienkoneella Punaisen torin lähelle Suurelle Moskvajoen sillalle.

## Lähteet

## Aiheesta muualla
Heerenveen

**Heerenveen** (friisiksi *It Hearrenfean*) on kunta Friisinmaalla, Alankomaissa. Kaupungin perustivat vuonna 1551 kolme isäntää, koska alueelta sai runsaasti turvetta.

1980-luvun lopulla Heerenveeniin rakennettiin yksi maailman ensimmäisistä pikaluisteluun tarkoitetuista halleista. Kaupungin jalkapallojoukkue SC Heerenveen pelaa Alankomaiden korkeimmalla sarjatasolla.

## Asutuskeskukset
Asukasmäärät vuodelta 2002.

*Heerenveen (29 093)
*Bontebok (415) 
*De Knipe (1 382) 
*Gersloot (311) 
*Hoornsterzwaag (810) 
*Jubbega (3 327) 
*Katlijk (623) 
*Luinjeberd (444)

*Mildam (717) 
*Nieuwehorne (1471) 
*Nieuweschoot (141) 
*Oranjewoud (986) 
*Oudehorne (850) 
*Oudeschoot (142) 
*Terband (310) 
*Tjalleberd (755)

## Lähteet

## Aiheesta muualla

*Heerenveenin kotisivu
Lentoturvallisuus

**Lentoturvallisuus** on ilmailujärjestelmän tila, jossa lentotoimintaan liittyvät riskit pidetään hyväksyttävällä tasolla. 

Lentämiselle on asetettu muita liikennemuotoja tiukemmat turvallisuusvaatimukset. Tämä johtuu siitä, että se on liikennemuodoista nuorin ja sen alkuaikana tapahtui hyvin paljon onnettomuuksia, jotka herättivät myös suurta julkista huomiota. Osa vaatimuksesta johtuu psykologiasta: lentokone lentää korkealla (putoamisen pelko) ja matkustajalla ei ole mahdollisuutta päästä kesken pois kyydistä. 

Lentoturvallisuutta valvovat eri maiden kansalliset lentoturvallisuusviranomaiset. Se perustuu lentokoneiden tyyppihyväksyntään, joka varmistetaan muun muassa koelennoin. Lentokoneen suunnittelussa on etenkin suuren luotettavuuden vaatimuksesta johtuvia suunnittelumääräyksiä. Lisäksi valmistettavien lentokoneiden materiaalien ja laitteiden luotettavuudelle on tiukat määräykset. Lentosäännöt ja lennon operatiivisen toteutuksen ohjeet pyrkivät turvalliseen lentämiseen. Lentonavigaatio ja lentoasemien järjestelmät pyrkivät turvalliseen lentämiseen eri olosuhteissa. 

Euroopan unionilla on luettelo yhtiöistä, joiden koneet eivät turvallisuussyistä voi lentää unionin alueella. Listalle lisättiin keväällä 2022 Venäjän hyökättyä Ukrainaan venäläisiä yhtiöitä, jotka olivat jo ennestään EU:n pakotelistalla.
 
## Suomessa
Suomessa lentoturvallisuudesta vastaa Liikenteen turvallisuusvirasto (Trafi). Lentämisen turvallisuus on luokiteltu Suomessa korkean kansainvälisen tason täyttäväksi. Pienetkin poikkeavat tapahtumat ja lievät vaaratilanteet raportoidaan ilmailuviranomaiselle, joka käsittelee, luokittelee ja tilastoi Suomen lento-onnettomuudet, lentolaitteiden vauriot ja vaaratilanteet. Tarvittaessa tehdään lentoturvallisuutta kehittäviä aloitteita. Vakavia vaaratilanteita tapahtuu Suomessa erittäin harvoin.

Vakavat vaaratilanteet ja onnettomuudet tutkii Suomessa Oikeusministeriön Onnetteomuustutkintakeskuksen asettama tutkija-lautakunta, lievemmät ilmailuviranomaisen asiantuntijat. Tarkoituksena on selvittää, mitkä syyt aiheuttivat vaaratilanteen ja mitä voidaan tehdä vastaavien tilanteiden välttämiseksi jatkossa.

## Lähteet

## Aiheesta muualla

*Turvallisuustiedon hyödyntämisen kehittäminen ilmailualan yrityksessä Eetu Peltola, 2020. Opinnäytetyö Laurea-ammattikorkeakoulu
* 
* The EU Air Safety List EU:ssa toimintakieltoon asetettujen lentoyhtiöiden luettelo, europa.eu
*Euroopan parlamentin ja neuvoston asetus EY) N:o 300/2008, annettu 11 päivänä maaliskuuta 2008, yhteisistä siviili-ilmailun turvaamista koskevista säännöistä ja asetuksen (EY) N:o 2320/2002 kumoamisesta
Tofu

**Tofu** (, ), jota joskus kutsutaan myös nimellä **soijajuusto**, on soijamaidosta juoksettamalla tehty vegaaninen proteiininlähde. 

Tofua valmistetaan juoksettamalla soijamaitoa ja valuttamalla tai puristamalla pois ylimääräinen neste. Valmistukseen voidaan käyttää esivalmistettua soijamaitoa, mutta yleensä valmistukseen käytetään soijapavuista liottamalla, jauhamalla, keittämällä ja puristamalla valmistettua tuoretta soijamaitoa.

Tofun valmistaminen muistuttaa tekniikaltaan tavallisen juuston valmistamista, mutta soijajuuston käyttö ja maku ovat erilaiset. Kiinteää, kuutioitua tofua käytetään kanan tapaan ja pehmeää tofua voi käyttää esimerkiksi kakuissa. Tofu on sellaisenaan melko mautonta, mutta se imee itseensä tehokkaasti makuja mausteliemistä ja kastikkeista.

## Historia
Tofun juuret ovat Kiinassa ajalta ennen ajanlaskun alkua.Sen juuret ulottuvat Länsi-Han-dynastiaan (206 eaa. – 9 jaa.), jolloin sen uskottiin löydetyn vahingossa. Legendan mukaan kiinalainen prinssi nimeltä Liu An kokeili soijapapuja ja juoksetti ne vahingossa, jolloin syntyi tofu.

Toisen legendan mukaan tofu syntyi, kun kiinalaiset jäljittelivät mongolialaisten heimojen juuston valmistusta. Kiinalaiset käyttivät lehmänmaidon sijaan soijajuomaa ja tuloksena oli tofu. Kielitieteilijöiden ja tofuhistorioitsijoiden mukaan tämä on todennäköisin teoria, koska valmistusprosessilla on monia yhtäläisyyksiä juuston valmistukseen. Lisäksi kiinalaisella nimellä ”doufu” on yhtäläisyyksiä mongolialaisen nimen ”rufu” kanssa, joka tarkoittaa fermentoitua maitoa.

## Ravintosisältö
Finelin mittaamassa tofuvalmisteessa oli energiaa 343 kJ (82 kcal) sataa grammaa kohti. Tästä 51 % tuli rasvoista, 40 % proteiineista ja 8 % imeytyvistä hiilihydraateista. 

Tofussa on runsaasti nonhemirautaa, mutta tofussa saattaa olla niin paljon fytiinihappoa, ettei sen sisältämä rauta imeydy juuri lainkaan. Fytiinihappo heikentää voimakkaasti myös tofun sisältämän kalsiumin imeytymistä. Tofun fytiinihappopitoisuus vaihtelee välillä 0,1–2,9 prosenttia. 

## Valikoima
*Tuoretofu* voi olla kiinteää tai pehmeää. Kiinteä tofu pakataan umpinaiseen pakkaukseen, jonka neste pitää tofun kosteana. Pehmeästä tofusta voidaan valmistaa esimerkiksi vegaanista jäätelöä. 

Tuoretofusta voidaan valmistaa *prosessoitua tofua,* millä tarkoitetaan tofua, johon on lisätty mausteita tai säilöntäaineita. 

Yksi tofun muoto on aburaage, joka liittyy japanilaiseen keittiöön. 

## Katso myös
* Miso
* Seitan
* Tempe

## Lähteet
* Tatu Lehtovaara: *Vaihtoehdot lihalle*. Minerva, 2017

### Viitteet

## Aiheesta muualla

*Soya Tofu:kotimainen tofun valmistaja
*AntroBlogi: Kaunis ja kuolematon tofu
Pikaluistelun matkakohtaiset maailmanmestaruuskilpailut

**[[Pikaluistelu]]n matkakohtaisista maailmanmestaruuksista** on kilpailtu sekä miesten että naisten sarjoissa vuosittain vuodesta 1996 lähtien lukuun ottamatta olympiavuosia. Kilpailut järjestää kansainvälinen luisteluliitto ISU.

Aiemmin maailmanmestaruuksista luisteltiin ainoastaan yleisluistelijoiden ja sprinttereiden yhteispistekilpailuissa.

## Kilpailupaikat

* 1996  Hamar
* 1997  Varsova
* 1998  Calgary
* 1999  Heerenveen
* 2000  Nagano
* 2001  Salt Lake City
* 2003  Berliini
* 2004  Soul
* 2005  Inzell
* 2007  Salt Lake City
* 2008  Nagano

* 2009  Richmond
* 2011  Inzell
* 2012  Heerenveen
* 2013  Sotši
* 2015  Heerenveen
* 2016  Kolomna
* 2017  Gangneung
* 2019  Inzell
* 2020  Salt Lake City
* 2021  Heerenveen

## Mitalistit
### Miehet
#### 500 metriä

#### 1 000 metriä

#### 1 500 metriä

#### 5 000 metriä

#### 10 000 metriä

#### Yhteislähtö

#### Joukkuesprintti

#### Joukkuetakaa-ajo

### Naiset
#### 500 metriä

#### 1 000 metriä

#### 1 500 metriä

#### 3 000 metriä

#### 5 000 metriä

#### Yhteislähtö

#### Joukkuesprintti

#### Joukkuetakaa-ajo

## Lähteet
* Miesten tulokset speedskatingstats.com 
* Naisten tulokset speedskatingstats.com 
* Vuoden 2019 tulokset live.isuresults.eu
Nicky Hilton

**Nicholai ”Nicky” Olivia  Rothschild**, o.s. *Hilton*, (s. 5. lokakuuta 1983 New York) on yhdysvaltalainen Hilton-hotelliketjun perijätär, malli sekä muotisuunnittelija. 

Nicky Hiltonin vanhemmat ovat Richard Hilton ja Kathy Richards. Hänellä on vanhempi sisar Paris Hilton ja kaksi nuorempaa veljeä, Conrad Hughes Hilton ja Barron Nicholas Hilton. Hiltonin suku omistaa noin kuusi prosenttia Hilton-hotelliketjusta.

## Nuoruus
Osan lapsuudestaan Nicky ja Paris Hilton asuivat hotelli Wöadorf-Astorian kattohuoneistossa. Perhe muutti usein ja Hilton on asunut myös Beverly Hillsissä Kaliforniassa ja The Hamptonsissa, joka sijaitsee Long Islandilla New Yorkissa.

Hilton valmistui Convent of the Sacred Heart -lukiosta New Yorkissa. Hän on opiskellut muotisuunnittelua Fashion Institute of Technology ja Parsons School of Design -kouluissa, mutta ei saanut opintojaan valmiiksi.

## Ura
### Muotisuunnittelija
Vuonna 2004 julkaistiin Hiltonin suunnittelema vaatemerkki Chick by Nicky Hilton, jonka kohderyhmänä oli ensisijaisesti nuoriso. Hän suunnitteli vuosina 2002–2005 laukkuja japanilaiselle Samantha Thavasalle. Vuonna 2007 julkaistiin Hiltonin toinen vaatemerkki Nicholai, jonka debyyttimuotinäytös kevät-kesä 2008 oli Mercedes-Benz-muotiviikolla New Yorkissa 9.9.2007. Hilton tavoitteli uudella merkillään hienostuneempaa kohderyhmää. Vaatteiden ja laukkujen lisäksi hän on suunnitellut myös asusteita ja koruja.

### Malli
Hilton aloitti uransa mallina. Hän on Heatheretten vakiomalli, ja yhdessä sisarensa Paris Hiltonin kanssa he usein aloittavat ja päättävät muotinäytökset. Lisäksi Hilton on ollut oman vaatemerkkinsä Chick by Nicky Hiltonin mallina. 

### Näyttelijä
Nicky ja Paris näyttelivät ensimmäiset elokuvaroolinsa komediaelokuvassa *National Lampoon’s Pledge This!*. Elokuva julkaistiin suoraan DVD:lle vuonna 2006. 

## Yksityiselämä
Nicky Hilton meni 2004 naimisiin Todd Andrew Meisterin kanssa Las Vegasissa. Avioliitto mitätöitiin kolme kuukautta myöhemmin. Parin edustajat eivät kommnetoineet avioliiton mitätöimisen syytä. Julkisuudessa olleiden huhujen mukaan syynä oli muun muassa se, että pariskunta asui mantereen eri puolilla, Meisten New Yorkissa ja Hilton Los Angelesissa. Yhtenä syynä arveltiin olleen myös parin 13 vuoden ikäeron. Hilton on käynyt katolista tyttökoulua New Yorkissa.  

Vuonna 2015 Hilton meni naimisiin James Rothschildin kanssa. Hän myös vaihtoi sukunimensä Rothschildiksi.

## Lähteet

## Aiheesta muualla

*Nicky Hiltonin viralliset kotisivut 
*Lisätietoa hotellisyytteestä
Luokaton reititys

**Luokaton reititys** (, CIDR) on nykyään IP-verkoissa käytetty menetelmä IP-osoitteiden jakamiseksi eri operaattoreille/verkoille. Verkko ilmoitetaan kahtena lukuna, joista ensimmäinen ilmaisee verkon osoitteen (network prefix) ja jälkimmäinen verkon koon (netmask). Verkon kokoa rajaavien bittien määrä eli *maski* eli *aliverkon peite* merkitään osoitteen perään vinoviivalla erotettuna.

Esimerkiksi yksityiseen käyttöön on varattu verkko 10.0.0.0/8 (). Osoite voidaan kirjoittaa myös kirjoittamalla maski auki muotoon 10.0.0.0/255.0.0.0. Tähän verkkoon kuuluvat IP-osoitteet 10.0.0.0 &ndash; 10.255.255.255. Tyypillisesti ensimmäinen osoite on varattu tarkoittamaan itse verkkoa (10.0.0.0) ja viimeinen osoite on yleislähetys (broadcast) -osoite.

Ennen luokatonta reititystä IPv4-osoitteet oli jaettu viiteen luokkaan (A&ndash;F). Normaalissa verkkoliikenteessä käytettiin luokkia A&ndash;C ja kunkin luokan verkossa oli luokasta riippuen joko 16 777 216, 65 536 tai 256 osoitetta. Osoitteen luokan määräsivät osoitteen ensimmäiset bitit. 0 oli A, 10 B ja 110 C.
Suurimpia A-luokan verkkoja jaettiin yhdysvaltalaisille suuryrityksille kuten IBM, Apple, Ford, General Electric, Halliburton, Yhdysvaltain posti. Valtioista Japanilla oli oma A-luokan lohkonsa ja koko Afrikalle kaksi.
Tämä osoittautui käytännössä liian jäykäksi menetelmäksi ja se johti osoitteiden haaskaamiseen sekä globaalin reititystaulun koon nopeaan kasvuun.
Luokaton reititys muutti järjestelmää siten että kun aikaisemmin operaattorin osoitti joko osoitteen 8, 16 tai 24 ensimmäistä bittiä, uudessa järjestelyssä raja on liukuva.

Siirtyminen luokattomaan reititykseen alkoi vuonna 1993 julkaistujen  ja  myötä.

## Aiheesta muualla
 
*  Classless Inter-Domain Routing (CIDR):an Address Assignment and Aggregation Strategy
*  Variable Length Subnet Table For IPv4
Luhtitalo

**Luhtitalo**, **luhtikäytävätalo**, **laubengangtalo** eli **avoin sivukäytävätalo** on talo, jonka kuhunkin huoneistoon kuljetaan talon ulkoseinustalla olevasta, ulkoilmaan avautuvasta *[[Luhtikäytävä|luhti­käytävästä]]*.

Luhti­käytävät ovat lämmittämättömiä, mutta niihin johtavat porras­huoneet voivat olla lämmitettyjä ja varsinkin korkeissa luhti­taloissa hissillä varustettuja. Luhti­käytävän ansiosta asuntoihin kuljetaan kylmästä tilasta, minkä takia käytävä­tiloja ei ole niin paljoa lämmitettävänä kylminä vuoden­aikoina. Vaikka käytävät ovat lämmittämättömiä, niiden suojaaminen sadetta, lunta ja tuulta vastaan on järjestettävä.

Luhti­käytävä­talo asettaa erityisiä vaatimuksia poistumis­teille, palo-osastoinnille ja asuntojen aukotukselle luhti­käytävän suuntaan.

## Katso myös

* Käytävätalo

## Lähteet
Akhmetan piirikunta

**Akhmetan piirikunta** () on piirikunta Kakhetin hallintoalueella Georgiassa. Piirikunnassa on noin 31&nbsp;461 asukasta (vuonna 2014) ja sen pinta-ala on 2&nbsp;208 neliökilometriä. Piirikunnan keskus on Akhmetan kaupunki.

Akhmetan alueella sijaitsevat Kveteran kaupunkilinnoitus, jonka kirkko on rakennettu 900-luvulla, ja 500-luvulla perustettu Alaverdin luostari. Piirikunnan pohjoisosassa sijaitsee vuoristoinen Tušetin alue, josta Alazani-joki saa alkunsa. Alueelle on perustettu Tušetin kansallispuisto vuonna 2003.

## Lähteet

## Aiheesta muualla
Gumböle

**Gumböle** (suom. aik. **Kumpyöli**) on Länsi-Espoossa sijaitseva kaupunginosa, joka kuuluu Vanhan-Espoon suuralueeseen. Alueella toimii Gumbölen ratsutalli sekä Gumböle Golf Club.

## Nimi
Gumbölen nimi perustuu talonnimeen, jonka alkuosana on henkilönnimi Gudmund tai Gumme. Nimen varhaisia kirjoitusasuja ovat *Gwmmaböle bol* (1451) ja *Gumböle* (1492). Nimestä on ollut 1900-luvulla käytössä myös suomenkielinen vastine *Kumpyöli*. Espoon kaupunki luopui tästä suomennoksesta 1980-luvun lopulla ja maanmittauslaitos vuonna 2007.

## Historia

Gumbölen historia perustuu Gumbölen kartanon historiaan, joka tunnetaan vuodesta 1540 lähtien. Nykyinen päärakennus on rakennettu 1840-luvulla. Gumbölen kartano sijaitsee lähellä Gumbölenjokea Espoossa ja on kaupungin omistuksessa.

Nykyisin Turunväylänä tunnetun Tarvontien rakentaminen alkoi vuonna 1956 ja se valmistui vuonna 1962. Gumbölen läpi kulkeva Tarvontie oli Suomen ensimmäinen moottoritie ja se kulki Helsingin Munkkiniemestä Gumböleen.

1960-luvulla Espoon kauppala tehosti maanhankintaa ja osti muun muassa Gumbölen kartanon alueet ja muita alueita Bodominjärven ympäristössä. Gumbölen eteläpuolella kulkeva Kehä III rakentui vaiheittain vuosina 1963–1968. Väylä linjattiin kulkemaan Jorvaksesta Pitkäjärven pohjoispuolen kautta Vantaalle. Kaupunkirakentaminen keskitettiin kuitenkin Kehä III:n eteläpuolelle ja Gumböle jätettiin kaavoittamatta asuinrakentamiseen.

## Väestö
### Väkiluvun kehitys

## Lähteet
Tšiatura

**Tšiatura** () on kaupunki Tšiaturan piirikunnassa Imeretin hallintoalueella Georgiassa. Kaupungissa oli 29&nbsp;228 asukasta vuonna 1989, mutta vuonna 2002 enää 13 835. Vuoden 2014 alun asukasluvuksi on arvioitu 12&nbsp;803.

Kaupunki sijaitsee Qvirila-joen varrella 340–500 metrin korkeudella merenpinnasta. Se sijaitsee myös Zestaponin ja Satškheren välisen rautatien varrella. 

Tšiatura on yksi Georgian tärkeimmistä teollisuuskeskuksista. Se perustettiin vuonna 1879, kun Akaki Tsereteli käynnisti mangaanin louhinnan alueella. Tšiaturan mangaanilaitos on yksi maailman suurimmista. Kaupunkioikeudet Tšiatura sai 1921. Kaupungissa on vuonna 1962 perustettu paikallismuseo ja keskiaikainen Mghvimevin luostari.


Chiatura (Photo A. Muhranoff, 2011).jpg| Näkymä kaupungin keskustaan.
Chiatura. A municipal building (Photo A. Muhranoff, 2011).jpg|Kaupungintalo.
Chiatura (14495893900).jpg|Asemanseutua (2014).
Chiatura (14495882219).jpg|Neuvostoliiton ensimmäisen gondolihissilinjan rapistunut vaunu.
Марганцевый рудник. Чиатура (Photo A. Muhranoff, 2011).jpg|Mangaanikaivoksen väkeä.

## Lähteet

## Aiheesta muualla

*Chiatura (britannica.com)
*Tchiatura and the Resource Curse   (iset.ge)
*Risking their lives in Stalin's rusting cable cars: Miners forced to ride death-defying 'metal coffins' criss-crossing Georgia town (9/2013)  (dailymail.co.uk)
*The Rope Roads Of Chiatura (8/2013)  (rferl.org)
Baghdatin piirikunta

**Baghdatin piirikunta** () on piirikunta Imeretin hallintoalueella Georgiassa. Piirikunnassa on 18&nbsp;363 asukasta (vuonna 2021) ja sen pinta-ala on 815 neliökilometriä.

Piirikunnan keskus on Baghdatin kaupunki. Runoilija Vladimir Majakovski syntyi kaupungissa, ja se tunnettiin hänen mukaansa nimellä *Maiakovski* () vuosina 1940–1990.

## Lähteet

## Aiheesta muualla
Electric Six

**Electric Six** on yhdysvaltalainen hard rockia, funkia, diskoa ja indie rockia soittava yhtye. Se perustettiin Detroitissa vuonna 1996 ja sen alkuperäinen nimi oli *The Wildbunch*.

Electic Sixin ensimmäinen albumi oli Fire, joka julkaistiin toukokuussa 2003. Albumilla olevilla kappaleilla *Danger! High Voltage!* ja *Gay Bar* yhtye nousi yleisön tietoisuuteen. Pian ensimmäisen albumin jälkeen kolme jäsentä lähti yhtyeestä. Yhtye alkoi poikkeamaan valtavirran musiikista ja julkaisi toisen albuminsa Señor Smoken 14. helmikuuta 2005. Albumi sisälsi muun muassa Queenin Radio Ga Ga -kappaleesta tehdyn coverin.

Rumpali M. jätti Electric Sixin loppuvuodesta 2004, jolloin Dick Valentinesta tuli yhtyeen viimeinen alkuperäisjäsen. Percussion World tuli yhtyeen uudeksi rumpaliksi, jonka kanssa Señor Smoke viimeisteltiin. 12. syyskuuta 2006 Electric Six julkaisi kolmannen albuminsa Switzerlandin.

Toukokuussa 2007 basisti John R. Dequindre ilmoitti siirtyvänsä muiden musikaalisten projektien pariin. Hänen tilalleen tuli Smorgasbord!, ja samana vuonna Electric Six julkaisi neljännen albuminsa, I Shall Exterminate Everything Around Me That Restricts Me from Being the Master. 

Viides albumi, Flashy, ilmestyi lokakuussa 2008. Samaan aikaan ilmestyi myös demoista, B-puolen kappaleista ja harvinaisuuksista koostuva Sexy Trash. Sexy Trashia myytiin vain bändin keikoilla USA:ssa ja Euroopassa.

## Diskografia

### Studioalbumit
* 
* 
* 
* 
* 
* 
* 
* 
* 
* *Mustang* (2013)
* *Human Zoo* (2014)
* *Mimicry and Memories* (2015)
* *Bitch, Don't Let Me Die!* (2015)
* *Roulette Stars of Metro Detroit* (2016)
* *Fresh Blood for Tired Vampyres* (2016)
* *You're Welcome!* (2017)
* *How Dare You?* (2017)
* *Bride of the Devil* (2018)
* *A Very Electric SiXmas* (2018)
* *Streets of Gold* (2021)
* *Turquoise* (2023)
### Singlet
* *[[Dance Commander]]* (2003)
Papukaijakuume

**Papukaijakuume** eli **ornitoosi** tai **psittakoosi** on gramnegatiivisen *[[Chlamydophila psittaci]]* (aiemmin *Chlamydia psittaci*) -bakteerin aiheuttama lintujen sairaus, joka voi tarttua myös ihmiseen. *C. psittaci* voi aiheuttaa tautia lintujen lisäksi myös muille eläinlajeille, kuten kissoille, lampaille, vuohille ja naudoille. Ne voivat myös toimia tartunnan levittäjinä. Oireina ovat muun muassa kuume ja päänsärky. Sairaus on Suomessa harvinainen, ja Suomessa siitä todetaan vuosittain muutamia tartuntoja.

## Lähteet
* Terveyden ja hyvinvoinnin laitos: Papukaijakuume eli psittakoosi
* Ruokavirasto: Psittakoosi
* Ruokavirasto: Psittakoosi (ornitoosi)

## Aiheesta muualla
*Kyoto Encyclopedia of Genes and Genomes (KEGG): Psittacosis 
*Veterinary Partner, Elizabeth Riley: Psittacosis in Birds, 07/07/2020 
* Papukaijakuume. McCoy taistelee lintujen kanssa ja aikaansaa seerumin, Seura, 12.05.1937, nro 19, s. 15, Kansalliskirjaston digitaaliset aineistot
Pihamauriainen

**Pihamauriainen** eli **sokerimuurahainen** tai **mauriainen** (*Lasius niger*) on pieni (3,5–9 mm) ja musta muurahaislaji.

Sokerimuurahainen tunkeutuu yleisesti ihmisasumuksiin. Sitä löydetään monesti keittiöstä, ruokakaapeista tai -varastoista. Se on perso makealle. Pihalla se viihtyy laatoitusten alla ja kivijalan vieressä tai kukkapenkissä. Laji kelpaa hyvin muurahaisterraarioon; se kaivaa tunneleita ja syö sokeria.

Laboratoriossa tehtyjen pihamauriaisyhdyskuntien tutkimusten avulla on osoitettu, että pihamauriaiskuningattaret elävät noin 18–29-vuotiaiksi. Pisin laboratoriossa mitattu ikä on ollut 28 vuotta 9 kuukautta. Luonnossa yhdyskuntien arvellaan elävän 5–30 vuotta sen jälkeen, kun se on selvinnyt alkuun ja vakiintunut.

## Pihamauriaisten kasvattaminen
Pihamauriainen on hyvin helppo laji kasvattaa, sillä se viihtyy hyvin huoneenlämmössä, ja onnistuu tekemään pesän kaikkialle, missä on vähänkin kosteaa. Pihamauriainen tarvitsee talvilevon, jonka voi toteuttaa siirtämällä pesän esimerkiksi jääkaappiin 2–4 kuukaudeksi. Pesän voi myös asettaa ulos, mutta silloin se on syytä sijoittaa esimerkiksi styroxlaatikkoon, jotta lämpötila ei laske alle 2 °C:een.

## Pihamauriaisen ja mustamuurahaisen erot

Pihamauriainen ja mustamuurahaisen (*Formica fusca*) erot ovat:
* Mustamuurahainen on hieman isompi
* Pihamauriainen liikkuu hillitymmin eikä säntäile kuin *[[Formica]]*-suvun muurahaiset
* Mustamuurahainen ei viihdy sisätiloissa

## Lähteet

## Aiheesta muualla
* 
* 
* 
* 
* 
* 
* 
*Iowa State University, Bug Guide: Species Lasius niger - Black Garden Ant 
*Global Biodiversity Information Facility (GBIF): Lasius niger 
*Centre for Agriculture and Biosciences International (CABI): Lasius niger (common black ant)
Bordžomi

**Bordžomi** () on kaupunki Bordžomin piirikunnassa Samtskhe-Džavakhetin hallintoalueella Georgiassa. Bordžomi on piirikuntansa pääkaupunki ja siellä on vuoden 2002 väestönlaskennan mukaan 14&nbsp;445 asukasta (koko piirin kaupunkilaiset 20 372, johon sisältyy myös Likanin kaupunkityyppinen taajama). Vuoden 2014 alun asukasluvuksi arvioitiin 10&nbsp;546. Kylpyläkaupunkina Bordžomi tunnetaan erityisesti kivennäisvedestään. Kaupunki sijaitsee Bordžomin rotkon luoteisosassa Bordžomi-Kharagaulin kansallispuiston itäreunalla. 

Bordžomista johtaa kapearaiteinen rautatie Bakurianiin, joka sijaitsee 1&nbsp;700 metrin korkeudella ja on Georgian talviurheilupääkaupunki. Bordžomi haki vuoden 2014 talviolympialaisten isännyyttä.

## Historia
Mtkvarijoen rotkossa sijaitseva Bordžomin kaupunki sijaitsee historiallisella Torin alueella. Nimi on mainittu ensimmäistä kertaa historiallisissa lähteissä 600-luvulla. Kaupungilla oli merkittävä rooli Georgian suojelemisessa ulkopuolisilta vihollisilta Etelä-Georgian keskeisenä sotilaallisena linnoituksena. Alue tuhoutuikin pahoin arabien hyökkäyksissä 600- ja 700-luvuilla sekä erityisesti mongolien hyökkäyksissä 1200- ja 1300-luvuilla. 1500-luvun lopulla osmanit valloittivat Etelä-Georgian ja Tori oli useita vuosisatoja turkkilaisen vaikutuksen alla.

Vuonna 1829 kaupunki siirtyi venäläisten haltuun ja Torin rotko nimettiin Bordžomin rotkoksi. Vaikka alueen mineraaliveden parantavista vaikutuksista oli tiedetty jo pitkään, Bordžomin vesi alkoi saada mainetta vasta 1800-luvulla kaupunkiin sijoitettujen venäläissotilaiden myötä. Vuonna 1850 rakennettiin mineraalivesipuisto, ja vuonna 1854 aloitettiin ensimmäisen pullotustehtaan rakentaminen kaupunkiin. Vuonna 1864 tsaari Aleksanteri II:n veli, suuriruhtinas Mihail Nikolajevitš perusti Bordžomiin kesäresidenssinsä, ja häntä seurasivat muut Romanov-suvun jäsenet. Vuosina 1892–1895 Mtkvarin rannalle Likaniin rakennettiin suuriruhtinas Nikolai Mihailovitšin uusrenessanssityylinen kesäpalatsi. Vähitellen Bordžomista kehittyi Kaukasuksen alueen merkittävin terveyskylpyläkohde. 

Georgian ulkoasiainministeriön mukaan Venäjän asevoimien helikopterit pudottivat 15. elokuuta 2008 Bordžomin ympäristöön palopommeja, jotka sytyttivät suuren alueen metsää palamaan.


View from the hills above Borjomi2.JPG|Kaupunki Kurajoen (paikallisesti Mtkvari) varrella.
Borjomi. Local museum in Tabidze Street.jpg|Kotiseutumuseo.
Likani Palace.JPG| Georgian presidentin kesäasuntona toimiva palatsi Likanissa, kaupungin naapurissa.
Kukushka.jpg|Kapearaiteisen radan paikallisjuna Bordžomin asemalla.


## Lähteet

## Aiheesta muualla
Zhuangzi

**Zhuangzi** (庄子 pinyin: Zhuāngzǐ; Wade-Giles: Chuang Tzŭ, muita muotoja Chuangtse, Chuang Zi, Chuangzi yms.) eli suomeksi *mestari Zhuang* oli taolainen filosofi. Hän kirjansa tunnetaan hänen omalla nimellään *[[Zhuangzi (kirja)|Zhuangzi]]*. Hän eli 300-luvulla eaa. 

Zhuangzi syntyi Mengin kaupungissa, Songin kuningaskunnassa, joka on nykyisessä Anhuissa. Hänen perhenimensä oli Zhuang ja ristimänimensä Zhou (周 Zhōu). Hänet tunnetaan myös nimillä Ménglì (蒙吏 Mengin virkamies), Méng Zhuāng (蒙莊 Zhuang Mengistä) ja Méngsǒu (蒙叟 Mengin vanhus). 

On luultavaa, että Zhuangzi ei kirjoittanut kokonaan nimiinsä pantua kirjaa, vaan ehkä ainoastaan luvut 1–7 ja muutamia muita kohtia. Tähän viittaa näiden tekstiosuuksien osoittama huomattavan säkenöivä äly, loistava huumori ja vahva persoonallisuus. Kirjan ainoassa säilyneessä laitoksessa, jonka toimitti Guo Xiang noin vuonna 300, on 33 lukua. Muissa laitoksissa on kiinalaisen historiankirjoituksen mukaan ollut jopa 52 lukua. 

Zhuangzi kehitteli daon ajatusta edelleen Daodejingin pohjalta. Hänen pääfilosofiansa oli, että elämämme on rajallista, mutta tieto on rajatonta. Kirjassaan hän esittää, että kaikella on aina kaksi eri puolta.

Zhuangzin ystäviin lukeutui Hui Shi eli Huizi, jonka kanssa hän mielellään väitteli. Tällaista väittelyä kuvaa eräs *Zhuangzin* katkelma nimeltä ”Kalan onni” (魚之樂 yúzhīlè). 

Zhuangzi ja Huizi olivat kävelyllä Hao-joen rantavallilla, kun Zhuangzi sanoi: ”Näetkö miten kalat tulevat pinnalle ja uivat ympäriinsä miten mielivät. Tuosta kalat todella pitävät.”
Huizi vastasi: ”Ethän sinä ole kala, mistä sinä tiedät mistä kalat pitävät?”.
Zhuangzi sanoi: ”Ethän sinä ole minä, joten mistä voit tietää, etten minä tiedä mistä kalat pitävät?”
Huizi sanoi: ”Minä en ole sinä, joten en tietenkään tiedä mitä sinä tiedät. Sinä et kuitenkaan ole kala ja se todistaa, ettet sinä tiedä mistä kalat todella pitävät.”Zhuangzi sanoi: ”Ah, mutta ellei sinulla ole mitään sitä vastaan, niin palataanpa sinun alkuperäiseen kysymykseesi. Kysyit, mistä minä voin tietää mistä kalat todella pitävät. Niinpä sinä tiesit minun tietävän sen jo esittäessäsi kysymyksen. Ja minä tiedän sen tästä Hao-joen rannalta.”

Kirjan toinen tunnettu katkelma on ”Zhuang Zhou näkee unta perhosesta” (莊周夢蝶 *Zhuāng Zhōu mèng dié*).

Kerran Zhuangzi näki unta, että oli perhonen, joka lepatteli ympäriinsä onnellisena tehden, mitä huvitti.  Hän ei tiennyt olevansa Zhuangzi.  Äkkiä hän heräsi ja siinä hän oli, oikeasti ja epäilemättä Zhuangzi.  Hän ei kuitenkaan tiennyt, oliko hän Zhuangzi, joka oli uneksinut olevansa perhonen vai perhonen, joka uneksi olevansa Zhuangzi. Zhuangzin ja perhosen välillä täytyy olla *joku* ero!  Tätä kutsutaan asioiden muutokseksi.

Zhuangzin filosofia vaikutti suuresti kiinalaisen buddhalaisuuden, erityisesti chanin eli zenin kehitykseen.

## Kirjallisuutta
* 
* 

## Aiheesta muualla
* Stanford Encyclopedia of Philosophy: Zhuangzi. 
* Chuang Tzu -teos.
The Masterplan

**The Masterplan** on brittiläisen rockyhtye Oasiksen kokoelmalevy, joka on koottu yhtyeen singlejen B-puolista kolmelta ensimmäiseltä albumilta. Albumi julkaistiin 3. marraskuuta 1998 ja se ylsi Britannian albumilistalla toiselle sijalle ja Yhdysvalloissa sijalle 51. Kappale ”Acquiesce” julkaistiin singlenä huhtikuussa 1998.

## Kappaleet
Kaikki kappaleet on sanoittanut Noel Gallagher, paitsi The Beatles-coverin ”I Am the Walrus” (John Lennon, Paul McCartney).

Liam Gallagher esittää päälaulun kappaleissa ”Underneath the Sky”, ”Fade Away”, ”I Am the Walrus”, ”Listen Up”, ”Rockin’ Chair”, ”(It’s Good) To Be Free”, ”Stay Young” ja ”Headshrinker”. Noel Gallagher esittää päälaulun kappaleissa ”Talk Tonight”, ”Going Nowhere”, ”Half the World Away” ja ”The Masterplan”. Liam ja Noel laulavat yhdessä kappaleen ”Acquiesce”, kappaleessa ”The Swamp Song” ei kuulla laulua ollenkaan.

## Kokoonpano
### Yhtye
* Liam Gallagher - laulu
* Noel Gallagher - soolokitara, laulu
* Paul Arthurs - rytmikitara
* Paul McGuigan - basso
* Alan White - rummut, lyömäsoittimet
* Tony McCarroll - rummut

### Lisämuusikot
* Mike Rowe - koskettimet
* Paul Weller - huuliharppu, kitara (”The Swamp Song”)
* Nick Ingman - jouset

## Lähteet
Dušetin piirikunta

**Dušetin piirikunta** () on piirikunta Mtskheta-Mtianetin hallintoalueella Georgiassa. Piirikunnassa on noin 25&nbsp;659 asukasta (vuonna 2014) ja sen pinta-ala on 2&nbsp;982 neliökilometriä. Piirikunnan keskuksena toimii Dušetin kaupunki. Piirikunnassa on myös yksi kaupunkityyppinen taajama, Žinvali.

Nykyiseen Dušetin piirikuntaan kuuluvat historialliset Khevsuretin ja Pšavin vuoristoalueet sekä osa Mtiuletista. Lähellä Dušetin kaupunkia sijaitsee Bazaleti-järvi, joka on suosittu virkistysalue. Piirikunnan läpi virtaa Aragvi-joki, jonka rannalla sijaitsee yksi Dušetin alueen tärkeimmistä nähtävyyksistä, Ananurin 1600-luvulla rakennettu linnoitus. Ananuri sijaitsee piirikunnan läpi kulkevan Georgian sotilastien varrella. Piirikunnan koillisosan Khevsuretin nähtävyyksiin kuuluu Šatilin linnoitusmainen vuoristokylä.

Muun muassa georgialaiset kirjailijat Važa-Pšavela ja Šio Aragvispireli ovat syntyneet Dušetin alueella.

## Katso myös
* Bodorna

## Lähteet

## Aiheesta muualla
Radio Ga Ga

**Radio Ga Ga** on brittiläisen rock-yhtye Queenin vuonna 1984 julkaisema kappale albumilta *[[The Works]]*. Kappale julkaistiin singlenä 23. tammikuuta 1984 sekä 7- että 12-tuumaisella vinyylillä. Kappale on yhtyeen rumpalin Roger Taylorin säveltämä. Singlen B-puolen kappaleena on kitaristi Brian Mayn säveltämä "I Go Crazy".

## Kappaleet

;7" single
# Radio Ga Ga (Taylor)
# I Go Crazy (Brian May)

;12" single
# Radio Ga Ga (Extended Version) (Taylor)
# Radio Ga Ga (Instrumental Version) (Taylor)
# I Go Crazy (May)

## Kokoonpano

* Freddie Mercury – laulu 
* Brian May – kitara
* Roger Taylor – rummut, koskettimet
* John Deacon – basso
Lisäksi
* Fred Mandel – syntetisaattori

## Lähteet
Khonin piirikunta

**Khonin piirikunta** () on piirikunta Imeretin hallintoalueella Georgiassa. Piirikunnassa on noin 23&nbsp;570 asukasta (vuonna 2014) ja sen pinta-ala on 429 neliökilometriä.

Piirikunnan keskus on Khonin kaupunki, joka sijaitsee Tskhenistsqali-joen rannalla. Sen nähtävyyksiin kuuluu 1000–1200-luvuilla rakennettu Pyhän Yrjön katedraali. Runoilija Irakli Abašidze on syntynyt Khonissa. Kaupunki tunnettiin vuosina 1936–1990 nimellä *Tsulukidze* georgialaisen vallankumouksellisen Aleksandre Tsulukidzen mukaan.

## Lähteet
Hopalong Cassidy

**Hopalong Cassidy** on kuvitteellinen villin lännen hahmo, jonka Clarence E. Mulford loi vuonna 1904. Hahmo esiintyi aluksi lännenlehtien novelleissa ja myöhemmin romaaneissa.

Hopalong Cassidy -elokuvien teko aloitettiin 1935. Näitä lännenelokuvia tehtiin peräti 66. Ne olivat erittäin suosittuja. Pääosassa oli William Boyd, jonka mustiin puettu valkotukkainen olemus sai hahmoon jännittävää tenhoa.

Elokuvien suosio sai aikaan sen, että Hopalong Cassidyn hahmo siirtyi myös sarjakuviin ja televisioon. 19. syyskuuta 1952 alkanut *The Hopalong Cassidy Show* oli ensimmäinen merkittävä western-televisiosarja.

Suomessa Hopalong Cassidy seikkaili elokuvien lisäksi *Seikkailusarjat*-sarjakuvalehdessä muiden elokuvacowboyiden, kuten Monte Halen, Lash LaRuen, Roy Rogersin ja Rocky Lanen, kanssa.

1950-luvulla *Hopalong Cassidy* -taskukirjoja julkaistiin Suomessa, kustantajana Tammi. *Hopalong Cassidy* -sarjakuva-albumi ilmestyi 1987 (Kustannus Oy Jalava), piirtäjänä Dan Spiegle.

## Suomessa julkaistut taskukirjat
;Mulford, Clarence
* *Hopalong Cassidy* (1955)
* *Hopalong Cassidyn kosto* (1955)  
* *Hopalong Cassidy kukistaa karjavarkaat*  (1956)  
;Burns, Tex
* *Hopalong Cassidy pitää sanansa* (1957)  
* *Hopalong Cassidy iskee jälleen* (1957)  

## Aiheesta muualla
* Official Hopalong Cassidy Website 
* Hopalong Cassidy Novels by Louis L'Amour
Filip Saalasti

**Filippus (Filip) Saalasti** (6. kesäkuuta 1866 Suomenniemi – 5. huhtikuuta 1918 Tampere) oli suomalainen poliitikko ja Maalaisliiton puheenjohtaja 1917–1918. Koulutukseltaan hän oli agrologi ja ammatiltaan maanviljelijä, konsulentti ja kaupunginagronomi.

Saalasti kävi alkeiskoulun ja reaalikoulun ja valmistui agrologiksi 1894. Hän toimi Limingan meijerikoulun johtajana 1894–1897, Hämeen läänin maanviljelysseuran konsulenttina 1897–1901, Oulun läänin talousseuran sihteerinä ja maanviljelyskonsulenttina 1902–1915 sekä viimeksi Tampereen kaupungin agronomina 1915–1918. Saalasti viljeli sotilasvirkataloa Kempeleessä 16 vuotta ja johti kasvitarhakursseja 17 vuotta, muun muassa Vanajassa viisi vuotta ja Kempeleessä kuusi vuotta. Hän toimi myös opettajana Limingan, Sääksmäen ja Lahden kansanopistoissa sekä harjoitti puutarhanhoitoa Lappeenrannassa, Viipurissa ja Pietarissa. Kansanedustajana Saalasti toimi vuosina 1910–1917.

Kansanedustaja, opetusministeri ja opetusneuvos Kerttu Saalasti oli Filip Saalastin miniä.

Saalasti kuoli sairauteen Suomen sisällissodan Tampereen taistelun aikana.

## Teokset
* *Neuvoja juurikasvien viljelyksessä : koottuja sanomalehtikirjoituksia*. Tekijä, Hämeenlinna 1897
* *Juurikasvien viljelys*. Maatalouskirjasto n:o 10. Otava, Kuopio 1900, 3. uud. painos 1913
* *Lannanhoito kotona ja pellolla*. Kyläläisten kirjasia n:o 34. Söderström, Porvoo 190
* *Juurikasveja viljelemään!*. Kyläläisten kirjasia n:o 38. Söderström, Porvoo 1904
* *Katsaus Oulun läänin talousseuran toimintaan vuosina 1900-1905*. Helsinki 1906
* *Sosialistien alotteet maakysymyksessä*. Maalaisliiton kirjallisen yhdistyksen toimituksia n:o 4. Maalaisliitto, Kuopio 1916

## Suomennokset
* J. G. Gustafsson: *Juurikasvien viljelyksestä pienempi tilallisia varten*; toisesta painoksesta mukailemalla suom. Filip Saalasti. Hämeenläänin maanviljelysseura, Hämeenlinna 1897

## Lähteet
Otto Karhi

**Otto Alfons Karhi** (vuoteen 1906 **Lindgrén**, 17. huhtikuuta 1876 Oulu – 7. kesäkuuta 1966 Oulu) oli suomalainen poliitikko ja Suomen Maalaisväestön Liiton (Maalaisliiton) ensimmäinen puheenjohtaja ja talouselämän, erityisesti pitkäaikainen oululaisen osuustoimintaliikkeen vaikuttaja.

## Nuoruusikä
Karhi syntyi varakkaaseen perheeseen Oulussa. Hänen isänsä oli liikkeenomistaja David Efraim Lindgrén ja äitinsä kauppa-apulainen Margareta Rusko. Karhi jätti sekä ruotsinkielisen koulun että suomenkielisen lyseon kesken, mutta pyrki ja pääsi vain 15-vuotiaana kauppakouluun. Myöhemmin hän tosin suoritti yksityisesti myös reaalilyseon. 17-vuotiaana hänestä tuli maatilan omistaja ja vain hieman tästä vanhempana isänsä liikeyritysten johtaja.

Otto Karhen nuorempi veli oli insinööri ja toimitusjohtaja Iivari Karhi.

## Poliitikko ja talousmies
Karhi vaikutti osaltaan merkittävästi *Suomen Maalaisväestön Liiton* (myöhemmin *Maalaisliitto*) syntymiseen vuonna 1906 ja hänestä tulikin sen ensimmäinen puheenjohtaja. Hän oli puolueen Oulun vaalipiirin kansanedustaja 1907–1908 sekä Oulun läänin eteläisestä vaalipiirin kansanedustaja 1909–1914. Myöhemmin hän kuitenkin vaihtoi kantansa sosiaalidemokraattiseen puolueeseen, joskaan ei osallistunut sen toimintaan yhtä tiiviisti kuin Maalaisliiton toimintaan. Eduskunnan lisäksi Otto Karhi toimi myös kunnallispolitiikassa ja osuustoimintaliikkeessä. Hänestä tuli Oulun ensimmäisen yleisen ja yhtäläisen äänioikeuden perusteella 31. tammikuuta 1919 valitun kaupunginvaltuuston varapuheenjohtaja sosiaalidemokraattien edustajana. Kaupunginvaltuustossa hän toimi peräti yli 40 vuotta.

Karhin taloudellinen toimeliaisuus alkoi jo nuorena. Enimmillään hänen johdossaan toimivat värjäämö, kehräämö, kutomo, pesula, mallastehdas, mylly, kaksi maatilaa, konttori, sekatavarakauppa sekä lanka- ja kangaskauppa. Päätyönsä hän teki kuitenkin Oulun osuuskaupan pitkäaikaisena toimitusjohtajana.

Karhi oli oululaisen Liitto-lehden perustajajäsen ja lehden ensimmäinen päätoimittaja.

## Otto Karhi henkilönä

Karhi oli naimisissa vuosina 1896–1917 Iida Karoliina Lalin kanssa ja vuodesta 1919 lähtien Aino Sipolan kanssa. Häntä pidettiin laajasti lukeneena ja sivistyneenä henkilönä. Hän matkusteli ja luki paljon ja osallistui muun muassa NMKY:n toimintaan sekä raittius- ja nuorisoseuratyöhön. Karhi toimi myös Pellervo-Seuran neuvojana eli konsulenttina. 

Otto Karhin täyttäessä 80 vuotta vuonna 1956 Oulun keskustassa sijaitseva puisto nimettiin hänen mukaansa Otto Karhin puistoksi. Se on kaupungin ydinkeskustan keskeisin puisto, joka tunnettiin aiemmin nimellä Palokunnan puisto eli *Letkun puisto* sen reunalla sijainneen Oulun ensimmäisen paloaseman mukaan.

## Lähteet
* 
*Lomu, Tanja: *Sanoja ja tekoja yhteiseksi hyväksi - Otto Karhin elämä ja toiminta*, s. 130. Pohjoinen ja Riihi säätiö r. s., 1997.

### Viitteet

## Aiheesta muualla
*Otto Karhi johtamassa puhetta
*
Olarin kirkko

**Olarin kirkko** sijaitsee nimestään huolimatta Espoon Niittykummun kaupunginosassa. Kirkon suunnittelusta vastasivat arkkitehdit Käpy ja Simo Paavilainen ja se valmistui vuonna 1981. Arkkitehtonisesti se ei edusta mitään yksittäistä tyylisuuntaa, vaan siinä on yhdisteltynä sekä moderneja että historiallisia elementtejä. Samassa rakennuskompleksissa sijaitsevat myös Olarin seurakunnan virastot sekä pienempi sali, joka toimii Espoon ruotsinkielisen seurakunnan kappelina.

Kirkon Merituulentielle antavaa punatiilistä julkisivua hallitsevat pilasterit sekä niiden välissä koko julkisivun korkuiset, erittäin kapeat ikkunat, jotka antavat vaikutelman keskiaikaisesta linnoituksesta. Kummun ympärille kiertyvän rakennuskompleksin keskelle jää pieni sisäpiha. Kirkkosalin sisäpihan puoleinen seinä on pääosin lasia.

Kirkon sisäseinät, alttari ja saarnastuoli on maalattu pinnoiltaan valkeiksi, mikä luo voimakkaan kontrastin punatiilisen lattian ja syvän vihreiksi petsattujen penkkien kanssa.

Kirkon vieressä sijaitsee Gräsan uurnalehto.

## Lähteet
Alaura Eden

**Alaura Eden** (s. 13. kesäkuuta 1977 San Francisco, Kalifornia) on yhdysvaltalainen pornonäyttelijä. Hän aloitti uransa alkuvuodesta 2001. Hän on esiintynyt jo yli 300 elokuvassa. Etniseltä taustaltaan Eden on suomalais-japanilainen.

## Lähteet

## Aiheesta muualla
*
Helsingin Atleettiklubi

**Helsingin Atleettiklubi** on vuonna 1891 perustettu helsinkiläinen urheiluseura.  Seura kutsuu itseään Suomen vanhimmaksi voimailuseuraksi, ja erilaiset voimailu- ja kamppailulajit ovatkin olleet seuran toiminnan pääalueita koko sen historian ajan.  Seuralla oli kuitenkin myös nykyäänkin jatkuvaa jalkapallotoimintaa jo vuonna 1902. Seurassa harrastettavia muita urheilulajeja ovat nyrkkeily, painonnosto, voimanosto, urheiluammunta sekä yleinen kuntoilu.

Aiemmin seuran historiassa paini oli merkittävässä asemassa. Esimerkiksi Suomen ensimmäinen olympiavoittaja, painija Verner Weckman, edusti Atleettiklubia.  Kaikkiaan Atleettiklubin edustajat ovat voittaneet kolmetoista olympiamitalia.

## Tunnettuja Atleettiklubilaisia
Pitkän historiansa aikana Atleettiklubin jäseninä on ollut useita tunnettuja urheilijoita, kuten:

*nyrkkeilijä Bruno Ahlberg (olympiapronssia 1932)
*nyrkkeilijä Gunnar Bärlund (Euroopan mestari 1934)
*nyrkkeilijä Harry Siljander (olympiapronssia 1952)
*painija Väinö Kokkinen (olympiakultaa 1928 ja 1932)
*painija Verner Weckman (olympiakultaa 1906 ja 1908, maailmanmestaruus 1905)
*painija Edil Rosenqvist (olympiahopeaa 1920 ja 1924)

## Lähteet
* 

## Aiheesta muualla
*Helsingin Atleettiklubin verkkosivut